Koteto Ezkurra

Jose Koteto Ezkurra Zuntzarren (Doneztebe, Nafarroa Garaia, 1973ko abuztuaren 9a) erremontari profesional ohia da. 1990. urtean debutatu zuen, eta bera da erremonteko buruz buruko txapelketa gehien irabazi duena: 11 guztira. Jesus Abregorekin batera, historiako erremontari handiena dela jotzen da.Mikel GARCIA IDIAKEZ: «Koteto Ezkurra: "Adinari ez diot kasu handirik egiten, sentsazioei baizik"», Argia, 2395. zenbakia, 2013-12-15. Haren aita, Jose Ezkurra, esku huskako pilotari profesionala izana da.

1989an Espainiako gazte mailako txapeldun bilakatu zen. Bere trebetasun handiari esker, 1990eko uztailaren 6an debutatu zuen, 16 urte besterik ez zuela. Berehalako gorakada izan zuen, eta 1990eko hamarkadaren erdialdean kirol horretan bere nagusitasuna ezarri zuen. Bereganatu dituen titulu eta txapelketen kopuruak ez du parekorik; erremonteko buruz buruko hamaika txapel irabazi ditu, eta binakako hiru txapelketa ere bai: 1994koa (Eizagirre lagun zuela), 1999koa (Imazekin) eta 2006koa (San Miguelekin batera). Datu horiek guztiek, Jesus Abregorekin batera, inoizko erremontari onena dela adierazten dute.
Kotetoren omenez, Doneztebeko pilotalekuak Ezkurra pilotalekua izena du 2015eko irailaz geroztik.«Koteto Ezkurraren izena eman diote Doneztebeko pilotalekuari», Ttipi-ttapa, 2015-09-21.

 Buruz buruko txapelketan jokatutako finalak 
 Urtea Txapelduna Txapeldunordea Tantoak Pilotalekua1995Koteto EzkurraAizpuruGalarreta1996Koteto EzkurraEizagirreGalarreta1997Koteto EzkurraEizagirre Galarreta1998Koteto EzkurraLizasoGalarreta1999  Koteto EzkurraEizagirreGalarreta2000LizasoKoteto Ezkurra Galarreta2001Koteto EzkurraLizasoGalarreta2002Koteto EzkurraZeberioGalarreta2003EizagirreKoteto EzkurraGalarreta2004Koteto EzkurraLizaso35-33Galarreta2005Koteto EzkurraLizasoGalarreta2007 ZeberioKoteto Ezkurra35-17Galarreta2010Koteto EzkurraSan Miguel30-24Galarreta2011Koteto EzkurraUrrutia30-22Galarreta

 Erreferentziak 

Kategoria:Nafarroa Garaiko pilotariak
Kategoria:Erremontariak
Kategoria:Doneztebarrak